text: Pinaagi sa radio, telebisyon ug mga pamantalaan mahatud ang mga balita, impormasyon, kasayuran ug mopadayag og mga opinyon ingon man pagpanaway sa mga kahiwiang binuhatan sa mga opisyales sa gobiyerno o mga impluwensiyadong mga tawo.
text: #000004
text: Ang mga tawong nangaylap ug naghimo aning maong mga impormasyon o balita mga reporters, kolumnista, komentarista nga duna taas kasinatian sa industriya. Inampingan ang dungog ug ilang pangalan apil na usab ang imahe sa media outfit diin sila nagalagad.
text: #000005
text: Pipila kanila ang gipatay ug dunay gipangkasohan sa mga tawong ilang gibirahan sa ilang mga artikulo. Kabahin kini sa risgo sa trabaho sa usa ka mediaman.
text: #000006
text: Apan apil sa gisabwag mga fake news, misinformation, disinformation ug tungod sa negatibong epekto ug pagtan-aw, pun-an pa ang pagkatapolan sa mga tawo pag-research o walay load ika-research aron maberipika ang balita kun tinuod ba, hasta ang lehitimo ug kredibleng balita sa mainstream media ingnon pud nga fake news kay wala mauyon sa kung unsa ilang gusto.
text: #000009
text: Gigamit sab ang social media sa mga influencers, political influencers, tigpakatap og fake news ug dunay uban mangingilad, ekstorsiyonista, ug daghan pang uban apan sila nagpakaaron-ingnong sakop sa media.
text: #000010
text: Ang pangutana, makonsiderar ba sab silang mga mediamen bisan wala silay media company nga gialagaran? Lahi man gud ang tratamento kun taga media ang nagbalita o nangomentaryo kun itandi sa mga tighatud og fake news, misinformation, disinformation o tsismis.
text: #000011
text: Maayo tingaling klaruhon ang kalainan sa “press freedom” o “freedom of the press” sa “freedom of expression” nga para sa tanan.
text: #000012